[τιμο]τελ[ε]ς αχαρνευς εγραμματευε. [εδοχσ]εν τει βολει και τοι δεμοι κεκροπις επρυτανευε τιμοτε[λες ε]γραμματευε κυκνεας επεστατε ταδε οι χσυγγραφες χσυνε[γρ]αφσαν απαρχεσθαι τοιν θεοιν το καρπο κατα τα πατρια και τεν μαντειαν τεν εγ δελφον αθεναιος απο τον εκατον μεδιμνον [κ]ριθον με ελαττον ε εκτεα πυρον δε απο τον εκατον μεδιμνον με ελαττον εμιεκτεον εαν δε τις πλειο καρπον ποιει ε τοσο[υ]τον ε ολειζο κατα τον αυτον λογον απαρχεσθαι. εγλεγεν δε τος δεμαρχος κατα τος δεμος και παραδιδοναι τοις ιεροποιοις τοις ελευσινοθεν ελευσιναδε. οικοδομεσαι δε σιρος τρες ελευσινι κατα τα πατρια οπο αν δοκει τοις ιεροποιοις και τοι αρχιτεκτονι επιτεδειον ε ναι απο το αργυριο το τοιν θεοιν τον δε καρπον ενθαυθοι εμβαλλεν ον αν παραλαβοσι παρα τον δεμαρ[χ]ον απαρχεσθαι δε και τος χσυμμαχος κατα ταυτα. τας δε πολες εγλ[ο]γεας ελεσθαι το καρπο καθοτι αν δοκει αυτεσι αριστα ο καρπο[ς] εγλεγεσεσθαι επειδαν δε εγλεχθει αποπεμφσαντον αθεναζε τος δε αγαγοντας παραδιδοναι τοις ιεροποιοις τοις ελευσινοθεν ελευσιναδε ε[α]ν δε με παραδεχσονται πεντε εμερον επειδαν επαγγελει παραδιδοντον τον εκ τες πολεος οθεν αν ε [ι] ο καρπος ευθυνοσθον οι ιεροποιοι χιλιαισιν δραχμεσι [εκα]στος και παρα τον δεμαρχον κατα ταυτα παραδεχεσθαι. [κ]ερυ[κα]ς δε ελομενε ε βολε πεμφσατο ες τας πολες αγγελλοντας τ[αδ] εφσεφισμενα τοι δεμοι το μεν νυν ε ναι ος ταχιστα το δε λοιπον οταν δοκει αυτει κελευετο δε και ο ιεροφαντες και [ο] δαιδοχος μυστεριοις απαρχεσθαι τος ελλενας το καρπο κατα τα πατρια και τεν μαντειαν τεν εγ δελφον αναγραφσαντες δε εμ πινακιοι το μετρον το καρπο το τε παρα τον δεμαρχον κατα το[ν δε]μον εκαστον και το παρα τον πολεον κατα τεν πολιν εκαστε[ν] [κ]αταθεντον εν τε τοι ελευσινιοι ελευσινι και εν τοι βολευ[τ]εριοι επαγγελλεν δε τεν βολεν και τεσι αλλεσι πολεσιν τε[σι ελ]λενικεσιν απασεσι οποι αν δοκει αυτει δυνατον ε ναι λεγοντας μεν κατα α αθεναιοι απαρχονται και οι χσυμμαχοι εκε[ν]ο[ις] δε με επιταττοντας κελευοντας δε απαρχεσθαι εαν βολονται κατα τα πατρια και τεν μαντειαν τεν εγ δελφον. παραδεχεσθαι δε και παρα τουτον τον πολεον εαν τις απαγει τος ιεροποιος [κα]τ[α] ταυτα. θυεν δε απο μεν το πελανο καθοτι αν ευμολπιδαι εχσ[εγο]νται τριττοιαν δε βοαρχον χρυσοκερον τοιν θεοιν εκατ[εραι α]πο τον κριθον και τον πυρον και τοι τριπτολεμοι και τοι θεοι και τει θεαι και τοι ευβολοι ιερειον εκαστοι τελεον και τει αθεναιαι βον χρυσοκερον τας δε αλλας κριθας και πυρος αποδομενος τος ιεροποιος μετα τες βολες αναθεματα ανατιθεναι τοιν θεοιν ποιεσαμενος αττ αν τοι δεμοι τοι αθεναιον δοκει και επιγραφεν τοις αναθεμασιν οτι απο το καρπο τες απαρχες ανεθεθε και ελλενον τον απαρχομενον τοις δε ταυτα ποιοσι πολλα αγαθα ε ναι και ευκαρπιαν και πολυκαρπιαν οιτινες αν με αδικοσι αθεναιος μεδε τεν πολιν τεν αθεναιον μεδε το θεο. λαμπον ειπε τα μεν αλλα καθαπερ αι χσυγγραφαι τες απαρχες το [κ]αρπο τοιν θεοιν τας δε χσυνγραφας και το φσεφισμα τοδε αναγραφσατο ο γραμματευς ο τες βολες εν στελαιν δυοιν λιθιναιν και καταθετο τεν μεν ελευσινι εν τοι ιεροι τεν δε ετεραν εμ πολει οι δε πολεται απομισθοσαντον το στελα οι δε κολα[κρ]εται δοντον το αργυριον. ταυτα μεν περι τες απαρχες το καρπο τοιν θεοιν αναγραφσαι ες το στελα μενα δε εμβαλλεν εκατονβαιονα τον νεον αρχοντα. τον δε βασ[ι]λεα ορισαι τα ιερα τα εν τ[ο]ι πελαργικοι και το λοιπον με ενιδρυεσθαι βομος εν τοι πελαργικοι ανευ τες βολες και το δεμο μεδε τος λιθος τεμνεν εκ το ελαργικο μεδε γεν εχσαγεν μεδε λιθος εαν δε τις παραβαινει τ ουτον τι αποτινετο πεντακοσιας δραχμας εσαγγελλετο δε ο βασιλευς ες τεν βολεν περι δε το ελαιο απαρχες χσυγγραφσας λαμπον επιδειχσατο τει βολει επι τες ενατες πρυτανειας ε δε βολε ες τον δεμον εχσενενκετο επαναγκες.
Attica — Eleusis — ca. 440-435 BC — IG I³ 78a — Syll.³ 83 — F. Sokolowski, LSCG (1969) 5
 ca. 440-435 BC 